### 5.     Beslutning om kystbeskyttelsesprojekt - [adresse]

**Åbent**

Sagsnr.: 326-2017-47068       J.nr.: 01.00.00           Dokumentnr.:
326-2018-228793

**Sagstype**

Beslutning.

**Resume og sagens baggrund**

[adresse] har anmodet Kalundborg Kommune om at opstarte
et § 1a kystbeskyttelsesprojekt (kommunalt fællesprojekt). Kystdirektoratet
vurderer, at der er behov for beskyttelse mod erosion og oversvømmelse i [adresse]
området og anbefaler, at muligheden for at inddrage en nærliggende ejendom
undersøges. Kommunalbestyrelsen skal beslutte om et kapitel 1a projekt skal
fremmes på nuværende grundlag eller der først skal indhentes udtalelser fra
berørte grundejere.

**Indstillinger**

Direktøren indstiller, at Kommunalbestyrelsen beslutter at
fremme en §1a sag efter kystbeskyttelsesloven på nuværende grundlag og
underrette berørte grundejere.

**Behandling**

Teknik- og Miljøudvalget, Økonomiudvalget og
Kommunalbestyrelsen

**Sagsfremstilling**

Den 1. oktober 2017 har [adresse] omfattende 447
grundejere anmodet om opstart af en kapitel 1a proces (kommunalt fællesprojekt)
vedrørende kystsikring af [adresse] område. Projektet har været startet
op under tidligere lovgivning og har derfor allerede været til udtalelse hos
Kystdirektoratet. [adresse] fra fremsendt skitseprojekt fremgår af bilag 3.

Baggrunden
for anmodningen er:

·
Den
1. november 2006 blev store dele af [adresse] område oversvømmet fra en
højvandssituation fra syd hen over [adresse] og ind i afvandingskanaler og
lavtliggende ejendomme.

·
[adresse]
pumpelag besluttede i 2012 på en generalforsamling at igangsætte et projekt for
at forbedre sikringen af deres værdier mod lignende situationer samt mod
fremtidige situationer med højere vandstand og bølger skabt af de forventede
klimaforandringer. Pumpelaget har fået udarbejdet et skitseprojekt til
forstærkning af diger med flere opstillede alternative løsninger, se bilag 2.

*Proces
for et § 1a projekt*

Af
bilag 1 fremgår procesforløbet for et § 1a projekt. Der er i princippet tale om
5 forskellige trin:

·
Trin
1 (opstart). Proces igangsættes på kommunens eget initiativ eller på baggrund
af anmodning fra grundejere.

·
Trin
2 (udtalelse og afgørelse om projekt). Obligatorisk udtalelse fra
Kystdirektoratet. Evt. udtalelse fra berørte grundejere. Kommunalbestyrelsen
træffer afgørelse om, hvorvidt projektet skal fremmes. Hvis projektet fremmes
skal ejere af fast ejendom, som vil opnå beskyttelse eller andre fordele,
underrettes om afgørelsen. Herudover offentliggørelse på kommunens hjemmeside.

·
Trin
3 (projektudarbejdelse). Projektudarbejdelse og konkret ansøgning til kommunen.
Løbende information om forløb på kommunens hjemmeside.

·
Trin
4 (høring af det konkrete projekt). Det konkrete projekt sendes i høring hos
alle som kan blive pålagt bidragspligt. Heri skal indgå hvad der skal
gennemføres, hvilke udgifter der skal afholdes og hvordan de skal fordeles.

·
Trin
5 (afgørelse om det konkrete projekt). Endelige afgørelse med bidragsfordeling
samt begrundelse med udgangspunkt i hensynene i kystbeskyttelseslovens formål.
Offentliggørelse på kommunens hjemmeside.

Dette
projekt er i trin 2, dvs. at Kommunalbestyrelsen skal beslutte om der på
nuværende tidspunkt skal indhentes udtalelse fra berørte grundejere (valgfrit).
Beslutning om hvorvidt projektet skal fremmes eller ej kan således tages uden
udtalelser fra berørte grundejere eller efter at disse udtalelser foreligger. I
Kystdirektoratets materiale vedr. kommunale fællesprojekter anføres, at det kan
være en fordel at indhente udtalelser/tidlig inddragelse blandt berørte
grundejere allerede i denne fase f.eks. når der drejer sig om et
sommerhusområde.

I
denne fase hvor kommunalbestyrelsen skal beslutte om projektet skal fremmes
ligger afgræsningen og udformningen ikke endelig fast. Der vil blive arbejdet
videre med det konkrete projekt og det vil sammen med udtalelser komme til
politisk behandling igen.

*Kystdirektoratets
udtalelse*

Kystdirektoratet
vurderer, at der er behov for erosions- og oversvømmelsesbeskyttelse i [adresse]
området. Derudover påpeger Kystdirektoratet nogle kystbeskyttelsesanlæg uden
tilladelse, som skal lovliggøres.

I
forbindelse med et kommunalt fællesprojekt efter kystbeskyttelseslovens kapitel
1 a, skal det vurderes, om der med fordel kan inddrages nærliggende områder,
som ligeledes har et kystbe-skyttelsesbehov. En ejer af en nærliggende ejendom
har tidligere tilkendegivet overfor Kystdirektoratet, at vedkommende er
interesseret i at være en del af et fælles projekt. Mulighed for inddragelse
bør undersøges i det videre arbejde.

*[adresse]
Pumpelag*

[adresse]
Pumpelag tilkendegiver:

·
at
skitseforslaget ikke sendes i høring blandt berørte grundejere på nuværende
tidspunkt, pga. at processen derved forlænges,

·
at
der foretrækkes en løsning ved digestrækning 3-4, hvor det nuværende dige
forhøjes fremfor løsning med nyt tilbagetrukket dige. Vedr. digestrækning 6-7
er det pumpelagets indstilling, at der finder en forhøjelse af vejen sted, for
at minimere konflikt med naturbeskyttelse,

·
at
der i første omgang kun arbejdes med et projekt omhandlende pumpelaugets
medlemmer i henhold til vedtægterne. En udvidelse af medlemskredsen vil betyde
ændring af laugets vedtægter med hertil hørende lang behandlingstid,

·
at
der siden 2012, hvor det på generalforsamlingen blev besluttet at igangsætte
projektet for at sikre området, er blevet orienteret om projektet på alle
efterfølgende generalforsamlinger via formanden og efterfølgende enstemmigt
foretaget godkendelse. Der har med andre ord ved alle behandlinger af projektet
været stor interesse og der er givet stor opbakning til bestyrelsens arbejde
med projektet. I forbindelse med indhentning af samtykkeerklæring blev mødt
modstand fra enkelte medlemmer. Disse fandt ikke projektet relevant fordi de
vurderer, at deres matrikel ikke er i farezonen og derfor ikke ønskede at støtte
projektet.

For at beskytte de lavere
beliggende områder er der tidligere anlagt en række diger i pumpelagets område,
se figur 3.3 i forslaget, hvor der er vist syv digestrækninger. Det er
pumpelagets ansvar at vedligeholde disse diger. I skitseforslag har pumpelaget
besluttet et nyt sikringsniveau, hvorfor eksisterende diger skal forhøjes
og/eller forlænges, og enkelte nye diger skal etableres. Skitseforslaget
omfatter en række forslag til forstærkning af alle digerne (se forslagets figur
10.1) således, at det samlede beskyttelsesniveau kommer op på det af pumpelaget
ønskede: En 100 års middeltidsstormflodshændelse med havspejlsstigning frem til
år 2050. Ovennævnte figurer fremgår af også bilag 3.

*Anbefaling*

Administrationen anbefaler, at projektet fremmes på det
nuværende grundlag, jf. Kystbeskyttelseslovens §1a. Det er administrationens
vurdering at de berørte grundejere bør være bekendt med projektet, da der her
er tale om gennemførelse af et projekt indenfor det eksisterende pumpelags
område, laget har arbejdet med projektet siden 2012 og projektet er besluttet
på lagets generalforsamling. Hvis kommunalbestyrelsen beslutter at fremme
projektet, bliver materialet sendt til samtlige berørte grundejere.

**Økonomiske konsekvenser**

Ingen konsekvenser

**Bilag**

|  |  |
| --- | --- |
| Bilag 1 Kystbeskyttelse - Kap 1a proces - Kommunale fællesprojekter | 326-2019-32811 |
| Bilag 2 Reersø Pumpelag - Forslag til forstærkning af diger - Skitseprojekt 8 januar 2019 | 326-2019-30921 |
| Bilag 3 Uddrag af oversigtskort fra Forslag til forstærkning af diger | skitseprojekt | [adresse] pumpelag, 8. januar 2019. | 326-2019-43740 |